Офис на НАП Надежда

Сградата на офис на НАП Надежда, в която се намира салонът за обслужване на клиенти, е на адрес: гр. София, ул. „Илиенско шосе“ №8Б, п. к. 1220, телефони за връзка: 02/8927 637, 02/8376425.

Салонът се намира в ниското тяло на бившата административна сграда на Завод за металорежещи машини, срещу „Софарма“ АД и стадион „Локомотив“.

Най-близката спирка на градски транспорт е „Софарма“ АД. Тя обслужва автобусни линии с номера 26, 27, 83 и 108 и трамвайни линии с номера 11 и 12. Разстоянието от спирката е около 50 метра.

Сградата на офис на НАП Надежда разполага със служебен паркинг, където има възможност за паркиране на превозни средства, превозващи хора с увреждания. Срещу сградата на офиса има и платен паркинг.

Пред входа за клиенти има 4 бр. стъпала. Вдясно е изградена рампа с полегат наклон за движение на инвалидни колички. Влиза се през два броя врати - външна и вътрешна, които са с посока на отваряне навън, не са автоматични.

Салонът за обслужване се намира срещу входа, в стая номер 112. Вътре в него, вляво, е разположена система за управление на опашките. Има дежурен служител, който оказва помощ на клиентите. Налични са светлинни информационни табла и обикновени информационни табла.

Осигурено е обслужване чрез видео жестов превод за хора с увреден слух.

Обособена е стая за обслужване на клиенти с увреждания с номер 113, непосредствено до салона, вдясно от него.

Има възможност за предварително уговаряне на час за посещение, чрез позвъняване на телефоните за връзка.

В офиса има постоянно присъствие на охрана.